als_Latn dik_Latn sag_Latn
Kryeministri Nikolla Gruevski sot mohoi përmes një regimi me shkrim, bisedat e përgjuara të fundit të publikuara nga opozita maqedonase, ku protagonist ishte ai duke biseduar me ministrin e Transportit Mile Janakievski për privatizimin dhe ndarjen e disa pronave në favor të tij.
Në kumtesë thuhet se “Gruevski përgënjeshtron ashpër pohimet, të cilat janë të pavërteta dhe të shpikura nga Zoran Zaev, së gjoja kryeministri ka blerë troje ndërtimore.
“Këto supozime janë tërësisht gënjeshtra dhe konstruksione, qëllimi i të cilave është i qartë, komprometimi im, si pjesë e skenarit që ky njeri po përpunon. Siç duket, meqenëse efekti nga kjo që po bën Zoran Zaev është larg asaj që ata pritnin, ai gjithnjë e më shumë ngecë në konstruksione të reja dhe në këtë mënyrë dëshiron ta shpërqendrojë vëmendjen nga përgjegjësia e tij personale e mbështetur në abuzime dhe vepra të rënda penale”, thuhet në kumtesën e kryeministrit Gruevski.
Ndërkohë, opozita akuzoi kryeministrin një ditë më parë, se po i përvetëson përmes kompanive të huaja. Zyrtarisht, sipas Kadastrës, pronarë të disa prej parcelave janë kompania “Eksiko”, “Kara” e biznesmenit Orce Kamçev, një kompani nga Qiproja, dhe parajsa tatimore e shtetit të Belizes. Ndërsa në opinionin e gjerë, emri i firmës Eksiko nuk është shumë i njohur.
als_Latn als_Latn als_Latn als_Latn